Κοινωνικός Αποκλεισμός και Άτομα με Ειδικές Ανάγκες. Κοινωνιολογική Θεώρηση.:
Creators: name: Κουρτέση, Σπυριδούλα Θεόδωρου
Publisher: name: Aristotle University of Thessaloniki
Year: 2014
Subjects: Αναπηρία
Αποκλεισμός
Ένταξη
Disability
Exclusion
Inclusion

description: Επί αιώνες η κοινωνία έτεινε να βλέπει την αναπηρία ως θέμα αποκομμένο από άλλα κοινωνικά ζητήματα. Το στίγμα και οι προκαταλήψεις έναντι των ατόμων με αναπηρία αποτελούσαν τον ισχυρότερο φραγμό για την ενσωμάτωση τους αλλά ακόμη και για τη δυνατότητα ίσων ευκαιριών και πρόσβασης στην εκπαίδευση, στην απασχόληση, στην υγεία και στην ψυχαγωγία. Ο 20ος αιώνας υπήρξε διεθνώς ιδιαίτερα σημαντικός για τον χώρο της αναπηρίας. Η αρνητική αντιμετώπιση και οι προκαταλήψεις που είχε η κοινωνία απέναντι στα άτομα με αναπηρίες άρχισαν να εξαλείφονται. Το άτομο με αναπηρία πέρασε, πλέον, σε μια άλλη θεώρηση του τρόπου σκέψης και αντιμετώπισης των καθημερινών του προβλημάτων. Σε αυτή την αλλαγή ουσιαστικό ρόλο διαδραμάτισε η δημιουργία διαφόρων ειδικών εκπαιδευτικών προγραμμάτων στήριξης για τα άτομα αυτά, αλλά και η νομοθεσία, όπου εξασφάλιζε την αυτονομία, την επαγγελματική ένταξη και γενικότερα τη συμμετοχή τους στην κοινωνική, οικονομική και πολιτική ζωή της χώρας. Η παρούσα έρευνα στοχεύει να προσεγγίσει τους τομείς του κοινωνικού αποκλεισμού των ατόμων με αναπηρία, να εξετάσει τους παράγοντες που συμβάλλουν στην παγίωση του και να παρουσιάσει τις διαστάσεις που αποκτά στην καθημερινότητα τους. Καταδεικνύεται ότι η Ελλάδα, ακολουθώντας με αργούς ρυθμούς τα διεθνή ρεύματα, ενδιαφέρεται για την ίση πρόσβαση των ατόμων με αναπηρία σε όλους τους τομείς της κοινωνικής ζωής, αλλά έχει ακόμη να καλύψει πολλά κενά. Αν και η εξάλειψη της περιθωριοποίησης και του αποκλεισμού, αποτελεί βασικό θέμα ανθρωπίνων δικαιωμάτων, οι διακηρύξεις δεν επαρκούν. Στην Ελλάδα, βασική αιτία του κοινωνικού αποκλεισμού των ΑμεΑ αποτελεί η ύπαρξη στερεότυπων και αρνητικών προκαταλήψεων του κοινωνικού περιβάλλοντος, που στην πλειοψηφία τους προέρχονται από την ελλιπή ενημέρωση των πολιτών, σχετικά με τα αναπηρικά θέματα και με τις ιδιαίτερες ανάγκες των ατόμων με αναπηρία.
description: For centuries, society has tended to see disability as a matter isolated from other social issues. The stigma and prejudices against disabled people constituted the strongest barrier to their integration, but also for their chance of equal opportunities and access to education, employment, health and entertainment. On an international level, the 20th century was particularly important in the area of disability. The negative attitudes and prejudices which society had towards people with disabilities began to disappear. A disabled person, nowadays, has another way of thinking and dealing everyday problems. An essential role, to this transition was the establishment of various but special educational support programmes for disabled people, and also the law, which ensured autonomy, professional integration and in general their participation in social, economic and political life of the country. This research aims to approach areas of social exclusion with regards to people with disabilities, to examine the factors that contribute to its consolidation and to introduce the impact it has in their everyday lives. It is clearly shown that Greece, by following international movements on a step by step basis, is interested that people with disabilities have equal access in all areas of social life, but has yet to fill many gaps. Although, the elimination of marginalization and exclusion is a basic human rights issue, the declarations are still insufficient. In Greece, the main reason why disabled people are socially excluded, is the existence of stereotypes and prejudices in the social environment, which mostly derives from a lack of citizens awareness regarding disability issues and their specific needs.